‘Bambae mi lukluk i go long ol man we oli holemstrong’ (6)
Singsing blong Deved.101 Bambae mi singsing mi tokbaot fasin blong lavem man oltaem mo jastis.O Jehova, bambae mi singim ol sing blong presem yu.*2 Bambae mi mekem samting long waes fasin mo long fasin we i klin gud.?Wetaem bambae yu kam long mi?Bambae mi folem fasin we i stret long hat blong mi,+ insaed long haos blong mi.3 Bambae mi no putum eni samting we i nating nomo* long fored blong ae blong mi.Mi no laekem ol wok blong olgeta we oli gowe long samting we i stret,+Bambae mi no mekem eni samting wetem olgeta.*4 Wan hat we i no stret i stap longwe long mi,Bambae mi no akseptem* eni samting we i nogud.5 Man we i haed i stap spolem nem blong neba blong hem,+Bambae mi satem maot blong hem.*Wan ae we i flas mo wan hat we i praod,Bambae mi no letem i stap.6 Bambae mi lukluk i go long ol man long wol we oli holemstrong oltaem,Blong oli save laef wetem mi.Man we i no gat poen,* bambae i wok blong mi.7 Man blong trik, bambae i no save laef long haos blong mi,Mo man blong giaman, bambae i no save stanap long fored blong mi.*8 Evri moning, bambae mi satem maot blong* olgeta man nogud long wol ya,Blong mi finisim olgeta man we oli stap mekem fasin we i no stret, long taon blong Jehova.+
tpi_Latn tpi_Latn